Zhorjelc (AK/SN). Skórnik načinja we łužiskich lěsach dale wulku škodu. „Połoženje je chutne a jara kritiske. Aktualne mnóstwo škodowaneho drjewa wučinja ze 317 000 kubiknymi metrami pjećinu wšeho škodowaneho drjewa w Sakskej. Smy w najchutnišim połoženju nastupajo škody w lěsach po 1945/46, a to nic jenož w Sakskej, ale po wšej Němskej“, rjekny Sylvia Knote, nawodnica wokrjesneho lěsnistwoweho zarjada tydźenja w Zhorjelcu. Wosebje ćežko potrjecheny je wobstatk chójnow, šmrěkow a larikow. Jara kritiske je połoženje w Kotmarskej kónčinje, na Limasu a w nišich kónčinach Žitawskich horin.
szl_Latn